<classify> RAMADHAN HASSAN-DODOMA WAZIRI wa Mambo ya Ndani ya Nchi, Kangi Lugola, amewatakawatumishi wa Wizara yake kutogeuza ofisi vichaka vya ubadhirifu na kuendekezamaslahi binafsi kwa kisingizo cha ukosefu wa fedha. Kauli hiyo ameitoa wakati akifungua kikao cha Baraza laWafanyakazi wa Wizara ya Mambo ya Ndani ya Nchi kilichofanyika jana jijinihapa. Katika kipindi hichi Serikali inaendelea kutekelezamiradi mikubwa ya kiuchumi hivyo kumekuwepo na matatizo ya kifedha. Hata hivyomatatizo hayo ya kifedha sio kichaka kwa watumishi wa umma kukosa uaminifu,kutumia vibaya madaraka yao, kufanyakazi kwa upendeleo na kuendekeza maslahibinafsi, alisema. Alisema katika mwaka wa fedha unaoishia Juni 30, kumekuwa na mtiririko mzuri wa fedha zabajeti ambazo zimewezesha watumishi kulipwa baadhi ya stahiki zao. Alisema mabaraza ya wafanyakazi katika kila chombo nataasisi za wizara, yanapaswa kujadili kwa uhuru na uwazi mapungufu na kuyatoleanjia mbadala za utatuzi. Mapungufu na madhaifu yasemwe kwa uhuru na uwazi iliyafahamike na kutatuliwa, Lugola alibainisha. Aliwataka watumishi kuzingatia sheria, kanuni na nidhamukatika kutimiza majukumu yao kwani serikali inaendelea kuboresha mazingira borakwa watumishi wa umma. Kadhalika, Lugola alikemea vitendo vya baadhi ya wajumbe wabaraza hilo kuwakilishwa na watu ambao hawakuchaguliwa. Hapa ni kama nimeuziwa mbuzi kwenye gunia. Nimefunguakikao cha makundi mawili kwa pamoja. Kundi la wajumbe wanaowawakilishawafanyakazi na watu ambao wanawawakilisha wajumbe ambao walipaswa kuwawakilishawafanyakazi, alieleza. Makamu Mwenyekiti wa baraza hilo, Ramadhani Kailima,alisema pamoja na ajenda nyingine, kikao hicho kitajadili bajeti na changamotoza watumishi na kuishauri wizara hatua za kukabiliana na changamoto hizo. Kailima ambaye pia ni Naibu Katibu Mkuu wa Wizara ya Mamboya Ndani, alisema changamoto zote zitapokelewa na kutekelezwa. Baraza hili ni chombo huru. Nawaomba watumishi wotewaeleze changamoto zao kwa uwazi na tutazifanyia kazi, alieleza.  <topic>: kitaifa 